**K bodu 4.** Vstup obce Radvanovce do Dlhopisového programu VVS

***Obecné zastupiteľstvo obce Radvanovce***

**schvaľuje**

*podľa § 11 ods. 4 zákona SNR č. 369/1990 Zb. o obecnom zriadení v z. n. p. (ďalej len „zákon o obecnom zriadení“)*

záväzok obce, založený zmluvou o prevode akcií *(ďalej aj „zmluva o prevode akcií“)* medzi obcou ako predávajúcim *(ďalej len „obec“)* a vybraným účastníkom (kupujúcim) *(ďalej len „vybraný účastník“)* v obchodnej verejnej súťaži na prevod akcií obce v obchodnej spoločnosti Východoslovenská vodárenská spoločnosť, a. s., IČO: 36 570 460, so sídlom Komenského 50, 042 48 Košice, zapísanej v OR Mestského súdu Košice, Oddiel: Sa, Vložka číslo: 1243/V *(ďalej len „VVS, a. s.“)* ako vedľajšie dojednanie podľa § 610 a nasl. zákona č. 40/1964 Zb. Občiansky zákonník v z. n. p. *(ďalej len „Občiansky zákonník“)*. Zmluva o prevode akcií podľa predchádzajúcej vety je výsledkom obchodnej verejnej súťaže, ktorej podmienky boli predmetom schvaľovania Obecným zastupiteľstvom obce Radvanovce, a to uznesením č. 8 /2024 z/zo 3. zasadnutia konaného 14.6.2024 *(ďalej aj „obchodná verejná súťaž“)*. Záväzok obce, založený zmluvou o prevode akcií, vyplýva z dojednania Put opcie, oprávnenia požadovať spätný prevod akcií, zo strany vybraného účastníka *(ďalej aj „Put opcia“)*. Vybraný účastník súťaže má výlučné a neodvolateľné právo požadovať spätný predaj obci, a teda spätné odkúpenie zo strany obce, všetkých akcií, ktoré sú predmetom zmluvy o prevode akcií, vrátane všetkých práv s nimi spojených *(ďalej aj „opčné právo“)*. Predmetom opčného dojednania podľa predchádzajúcej vety je 1469 kusov *(slovom: tisícštyristošesťdesiatdeväť)* kmeňových listinných akcií na meno, ktoré môžu byť nahradené jednou alebo viacerými hromadnými akciami vybraného účastníka, pričom môže ísť aj o hromadnú akciu série B *(ďalej aj „opčné akcie“)*, nezaťažené akýmikoľvek právami tretích osôb. Opčnému právu vybraného účastníka zodpovedá povinnosť obce tieto opčné akcie späť odkúpiť, prevziať a zaplatiť kúpnu cenu. Vybraný účastník súťaže môže uplatniť Put opciu len vo vzťahu ku všetkým akciám, ktoré sú predmetom zmluvy o prevode akcií, a nielen vo vzťahu k niektorým z nich. Celková kúpna cena za opčné akcie bude určená ako násobok kúpnej ceny za 1 *(slovom jednu)* jednotlivo určenú akciu a celkového počtu jednotlivo prevádzaných akcií, a to bez ohľadu na to, či sa ako výsledok súťaže prevádza hromadná akcia, ktorá ich nahrádza, alebo jednotlivé akcie, pričom táto kúpna cena sa rovná súhrnnej kúpnej cene navrhnutej vybraným účastníkom podľa písm. c) bodu 8 Oddielu B podmienok obchodnej verejnej súťaže. Kúpna cena za opčné akcie je fixná a nemenná.

Uplatnenie Put opcie bude účinné okamihom oznámenia o uplatnení Put opcie zo strany vybraného účastníka obci. Na účinné uplatnenie Put opcie sa nevyžaduje uzatvorenie samostatnej zmluvy o prevode opčných akcií (pokiaľ to bude nevyhnutné v zmysle právnych predpisov účinných v čase realizácie Put opcie), keďže Put opcia je dojednaná ako vedľajšie dojednanie k zmluve o prevode akcií.

Celkový počet poslancov obecného zastupiteľstva:

Počet prítomných poslancov obecného zastupiteľstva:

Za uznesenie: 5

Proti uzneseniu: 0

Zdržali sa: 0

V Radvanovciach dňa 14.06.2024

.......................................................

Peter Dzugas

starosta obce Radvanovce